Rukovatelji samohodnim građevinskim strojevima / treći razred (IIId)

 Predmet: Izvođenje građevinskih radova strojevima

 Nastavni sadržaj za 26. 03. 2020. g.

 **Troškovi rada građevinskih strojeva**

Uvođenje mehaniziranog rada ima dvojaku ulogu.

U prvom redu treba utvrditi, prilikom užeg izbora, kod uspoređivanja različitih strojeva koji je od njih najekonomičniji , a zatim, da bi na bazi toga odredili troškove proizvodnje, tj. prodajnu cijenu građevinske usluge.

 Troškove mehaniziranog rada dijelimo u dvije osnovne grupe:

1. Troškove osnovnog sredstva :
2. Troškovi amortizacije
3. Investiciono održavanje
4. Kamata i osiguranje
5. Jednokratni troškovi
6. Eksploatacioni troškovi :
7. Troškovi održavanja strojeva tijekom rada
8. Troškovi habajućih dijelova
9. Troškovi pogonske energije i maziva
10. Troškovi rukovatelja i pomoćnog osoblja

**Troškovi osnovnog sredstva** obuhvataju sve one troškove koji su vezani za stroj kao dio imovine , bez obzira na uvjete rada. Ti troškovi su obvezni bez obzira da li se stroj nalazi u radu ili ne . U ovu grupu spadaju i troškovi vezani za mjesto rada tj. gradilište, a obuhvataju i transport stroja , puštanje u pogon i otpremu stroja u bazu.

1. Troškovi amortizacije: strojevi se tijekom rada habaju tj . troše. Njihov vijek je ograničen i zavisi o intezitetu habanja, a on ovisi o karakteristikama , kvaliteti materijala i uvjetima rada . Jedini ispravan način obračuna amortizacije (otpisa) je takav da se on vrši proporcionalno trošenju stroja.
2. Investiciono održavanje obuhvata srednje i velike (generalne) opravke. Uobičajeno je da se obračun vrši godišnje i to u procentu od nabavne vrijednosti stroja
3. Troškovi kamate na osnovna sredstva se obračunavaju na „ sadašnju vrijednost“ osnovnih sredstava. Međutim, kod izrade kalkulacija radnog sata stroja mi operiramo sa srednjom vrijednosti osnovnih sredstava koja ovise o vijeku trajanja.
4. Jednokratni troškovi se odnose na rad strojeva na nekom određenom gradilištu . Zato treba točno utvrditi koliko će iznositi vrijeme rada u satima da bi se moglo odrediti koliki će biti iznos tih troškova po jednom radnom satu stroja.

\*Ovo je prvi dio lekcije ( pod 1.).

 Dugi dio lekcije (pod 2. ) ćemo raditi sljedeći tjedan.

 Vaš zadatak do tada je da ovo prepišete u bilježnicu i naučite,

 a sljedeći put ćete, kada završimo lekciju, dobiti pitanja za zadaću.